CELEX: 52019DP0095
Language: lt
Date: 1576627200000
Title: Europos Parlamento sprendimas neprieštarauti Komisijos reglamento, kuriuo dėl 39-ojo tarptautinio apskaitos standarto ir 7-ojo ir 9-ojo tarptautinių finansinės atskaitomybės standartų iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, projektui (D064618/01 – 2019/2912(RPS))

2021 6 29   
            
            
               LT
            
            
               Europos Sąjungos oficialusis leidinys
            
            
               C 255/72
            
         
      P9_TA(2019)0095
      Neprieštaravimas įgyvendinimo aktui: 39-ojo tarptautinio apskaitos standarto ir 7-ojo ir 9-ojo tarptautinių finansinės atskaitomybės standartų pakeitimai
      Europos Parlamento sprendimas neprieštarauti Komisijos reglamento, kuriuo dėl 39-ojo tarptautinio apskaitos standarto ir 7-ojo ir 9-ojo tarptautinių finansinės atskaitomybės standartų iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002, projektui (D064618/01 – 2019/2912(RPS))
      (2021/C 255/14)
      
         Europos Parlamentas,
      
                  —
               
               
                  atsižvelgdamas į Komisijos reglamento projektą (D064618/01,
               
            
                  —
               
               
                  atsižvelgdamas į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
               
            
                  —
               
               
                  atsižvelgdamas į Komisijos 2019 m. lapkričio 7 d. laišką, kuriame ji Parlamento prašo pareikšti, kad jis neprieštaraus dėl reglamento projekto,
               
            
                  —
               
               
                  atsižvelgdamas į Ekonomikos ir pinigų politikos komiteto 2019 m. gruodžio 3 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (2), 5a straipsnį,
               
            
                  —
               
               
                  atsižvelgdamas į Darbo tvarkos taisyklių 112 straipsnio 4 dalies d punktą ir 111 straipsnio 6 dalį,
               
            
                  —
               
               
                  atsižvelgdamas į Ekonomikos ir pinigų politikos komiteto nuomonę,
               
            
                  A.
               
               
                  kadangi 2019 m. rugsėjo 26 d. Tarptautinių apskaitos standartų valdyba (TASV) paskelbė 9-ojo tarptautinio finansinės atskaitomybės standarto (TFAS) „Finansinės priemonės“ ir 39-ojo tarptautinio apskaitos standarto (TAS) „Finansinės priemonės“ pakeitimus; kadangi tais pakeitimais siekiama numatyti bendrą lengvatą prieš vykdant tarpbankinės palūkanų normos (IBOR) pakeitimo „1 etapą“; kadangi šie pakeitimai suteikia aiškumo įmonėms, teikiančioms ataskaitas pagal TFAS, ir jų auditoriams, kad remiantis teisės aktais vykdomas pagrindinių palūkanų normų pakeitimas patobulintomis (beveik) nerizikingomis palūkanų normomis netrikdytų apsidraudimo ryšių dėl pakeitimo neapibrėžtumo; kadangi šiais pakeitimais užtikrinamas teisinis tikrumas TFAS ir TAS finansinės atskaitomybės sistemoje ir užkertamas kelias nereikalingai įtampai finansų sistemoje; kadangi Komisija paragino TASV paspartinti tų pakeitimų paskelbimą, kad Sąjunga galėtų laiku juos patvirtinti;
               
            
                  B.
               
               
                  kadangi Europos finansinės atskaitomybės patariamoji grupė (EFRAG) 2019 m. spalio 16 d. Komisijai pateikė pritariamojo pobūdžio rekomendaciją;
               
            
                  C.
               
               
                  kadangi Komisija padarė išvadą, jog aiškinimas atitinka techninius priėmimo kriterijus, kaip reikalaujama pagal Reglamento (EB) Nr. 1606/2002 3 straipsnio 2 dalį, ir laikosi nuomonės, kad siūlomais pakeitimais būtų išvengta apsidraudimo ryšių nutraukimo dėl netikrumo, susijusio su IBOR perėjimu, t. y. kad finansinės ataskaitos pagal TFAS galėtų tinkamai parodyti rizikos valdymo poveikį ir užkirsti kelią nepagrįstam pelno arba nuostolių svyravimui;
               
            
                  D.
               
               
                  kadangi 2019 m. lapkričio 5 d. Apskaitos reguliavimo komitetas pateikė teigiamą nuomonę dėl šių pakeitimų;
               
            
                  E.
               
               
                  kadangi TASV nustatė 2020 m. sausio 1 d. kaip 9-ojo TFAS ir 39-ojo TAS pakeitimų įsigaliojimo datą, numatydama ankstesnio taikymo galimybę; kadangi finansų įstaigos, kurioms taikoma TFAS ir TAS apskaita, savo 2019 m. finansinėse ataskaitose negali taikyti siūlomose pataisose numatytos tvarkos pagal prieš jas patvirtinant ir paskelbiant; kadangi Sąjungos bendrovės atsidurtų nepalankioje padėtyje, palyginti su jų konkurentais kitose jurisdikcijose, jei jos negalėtų pasinaudoti tuose pakeitimuose numatyta lengvata; kadangi dėl to šie pakeitimai turėtų būti patvirtinti ir paskelbti iki 2019 m. gruodžio mėn. pabaigos, kad juos būtų galima taikyti finansiniams laikotarpiams, prasidedantiems 2020 m. sausio 1 d., po šios dienos arba prieš ją;
               
            
               
                  1.
               
               
                  pareiškia, jog neprieštarauja Komisijos reglamento projektui;
               
            
               
                  2.
               
               
                  paveda Pirmininkui perduoti šį sprendimą Komisijai ir susipažinti – Tarybai.
               
            
         (1)  OL L 243, 2002 9 11, p. 1.
      
         (2)  OL L 184, 1999 7 17, p. 23.